Glutamina

Glutamina (Gin) konposatu organikoa da, C5H10N2O3 formula duena, aminoazidoen klasekoa eta amida talde bat duena. Glutaminak kirialitatea agertzen du eta bi enantiomero ditu: L-glutamina eta D-glutamina. L-Glutamina aminoazido proteinogeno ez esentziala da eta proteinen sintesian parte hartzeaz gain, funtzio metaboliko askotan hartzen du parte eta nitrogeno-emailea da prozesu anabolikoetan. D-Glutamina gizakiaren, saguaren eta beste bizidun batzuen metabolitoa da. Glutamina solido kristalinoa da. Disolbagarria da uretan, baina disolbaezina ohiko disolbatzaile organikoetan.

L-Glutamina CAA eta CAG kodoien bidez adierazten da. 
+206x206px|Structure of L-glutamine200x200px|D-GlutamineL-glutaminaD-glutamina

 Sintesia 
Glutamina industrialki ekoizten da Corynebacterium glutamicum bakterioaren andui mutanteak erabiliz. Prozesuak 40 g/l ematen ditu 2 egunetan, glukosa karbono-iturri gisa erabiliz.

 Erabilera 
L-Glutaminak hainbat erabilera ditu industrian, bereziki dieta-osagarri, kosmetiko eta aromatizatzaile moduan. Botika gisa ere usatzen da.

Kulturismoa egiten dutenen dietaren osagaia da, kaltetutako gihar-ehunen birsorkuntzan laguntzen baitu. Era berean, ahalegin fisiko handiak egin ostean glutamina hartzeak giharraren suspertzen prozesuan laguntzen du. Hesteetako enterozitoen hazkuntza eragin eta heste-hesia ere indartzen du  Glutamine and intestinal barrier function Aminoacids, 2015eko urria 

 Erreferentziak 

Kategoria:Karboxamidak
Kategoria:Aminoazidoak
Kategoria:Glutamatoa (neurotransmisorea)
Kategoria:Elikadura-osagarriak
Kategoria:Digestio-aparatuaren eta metabolismoan eragiten duten farmakoak